จักรทิพย์ ไม่เชื่อ เจ้าคุณเสนาะ ฆ่าตัวตาย ผูกคอดับคากุฏิ
ผบ.ตร. ยังไม่เชื่อ เจ้าคุณเสนาะฆ่าตัวตาย หลุดเชื่อว่าจับได้ หากเป็นการฆาตกรรม พร้อมชี้คนทำเป็นคนใกล้ตัว ขอเวลาเจ้าหน้าที่รวบรวมหลักฐานเพื่อสรุปประเด็นให้ชัดเจนอีกครั้ง ขณะเดียวกันสั่งตำรวจทั่วประเทศตรวจสอบแหล่งจำหน่ายตุ๊กตาลูกเทพ หากพบนำเข้าไม่ถูกต้อง ให้ดำเนินคดีทันที รวมทั้งผู้ที่ตั้งตนเป็นเจ้าสำนัก หากเข้าข่ายหลอกลวงผู้บริโภค จับกุมทันที,วันที่ 27 ม.ค. 59 พล.ต.อ.จักรทิพย์ ชัยจินดา ผู้บัญชาการตำรวจแห่งชาติ ยังไม่เชื่อพระพรหมสุธี หรือเจ้าคุณเสนาะ อดีตเจ้าอาวาสวัดสระเกศ ฆ่าตัวตาย โดยให้รอการสืบสวนสอบสวน และผลตรวจทางนิติวิทยาศาสตร์ ชี้หากเป็นการฆาตกรรม เชื่อว่าจะจับกุมคนร้ายได้ เพราะคนร้ายก็น่าจะอยู่ในวงจำกัด โดยสั่ง พล.ต.อ.พงศพัศ พงษ์เจริญ ที่กำกับดูแลนครบาล ตรวจสอบในทุกมิติ ซึ่งจะสรุปประเด็นการมรณภาพได้ และจะมีความชัดเจนในวันศุกร์นี้ โดยเฉพาะประเด็นการใช้เงินกว่า 70 ล้านบาท ในพิธีพระราชทานเพลิงศพสมเด็จเกี่ยว ที่ สตง. ทำเรื่องขอคืน เนื่องจาก สตง. เห็นความไม่ชอบมาพากล,นอกจากนี้ ผู้บัญชาการตำรวจแห่งชาติ ยังสั่งตำรวจทุกพื้นที่ ตรวจสอบตุ๊กตาลูกเทพ ว่าเป็นสินค้านำเข้าโดยเสียภาษีถูกต้องหรือไม่ หากพบไม่เสียภาษีจะให้ ปอศ. ดำเนินการ รวมทั้งสั่งการให้ ปคบ. พิจารณาร่วมกับฝ่ายกฎหมายของ สตช. ว่าการตั้งตัวเป็นเจ้าสำนัก และลงอักขระเป็นความผิดหรือไม่ หากเข้าข่ายให้ดำเนินคดี,รวมถึงยังสั่งตำรวจทั่วประเทศ ตรวจสอบอย่างระเอียด ทั้งทางบก ทางอากาศ และทางน้ำ หากพบมีการขนย้ายตุ๊กตาลูกเทพ เนื่องจากเกรงว่าคนร้ายจะใช้เป็นช่องทางในการขนสิ่งผิดกฎหมาย ทั้งนี้ผู้บัญชาการตำรวจแห่งชาติ เห็นว่า การมีตุ๊กตาไว้ในครอบครองเป็นสิทธิความเชื่อของแต่ละบุคคล แต่พบลูกของตนเองถือจะถูกตำหนิ ส่วนตัวก็ไม่เข้าใจว่าประเทศไทยมาถึงจุดนี้ได้อย่างไร ทำไมไม่ไปลงยันต์ใส่กระสอบข้าวหรือต้นยางพาราให้มีราคาสูงขึ้น ส่วนการที่ต่างประเทศ มองว่าประเทศไทยให้ความนิยมในการนับถือตุ๊กตาลูกเทพนั้น ตนคิดว่าคงเป็นผลมาจากปรากฏการโลกร้อน
ผบ.ตร.ยังไม่เชื่อ เจ้าคุณเสนาะฆ่าตัวตาย หลุดเชื่อว่าจับได้หากเป็นการฆาตกรรม พร้อมชี้คนทำเป็นคนใกล้ตัว ขอเวลาเจ้าหน้าที่รวบรวมหลักฐานเพื่อสรุปประเด็นให้ชัดเจนอีกครั้ง ขณะเดียวกันสั่งตร.ทั่วประเทศตรวจสอบแหล่งจำหน่ายตุ๊กตาลูกเทพ
เจ้าคุณเสนาะ,พระพรหมสุธี,เจ้าคุณเสนาะฆ่าตัวตาย,เจ้าคุณเสนาะผูกคอ,วัดสระเกศ,อดีตเจ้าอาวาส,ฆาตกรรม,เจ้าคุณเสนาะอัตวินิบาตกรรม,พระราชเพลิงศพสมเด็จเกี่ยว,พระผูกคอ,ตุ๊กตาลูกเทพ,ลูกเทพ,นับถือตุ๊กตาลูกเทพ,หนีภาษี,จักรทิพย์ ชัยจินดา,ผบ.ตร.,บิ๊กแป๊ะ,ข่าว,ข่าวทั่วไทย,ไทยรัฐออนไลน์,กทม.